Pseudoneptis bugandensis

Pseudoneptis bugandensis er en sommerfugl som tilhører gruppen Limenitidinae i den store familien flikvinger (Nymphalidae).

 Utseende 
En middelsstor, svart sommerfugl med litt avrundede vinger, vingene med lyse (blekblå) tverrstriper. Arten ligner mye på slekten Neptis, men det er trolig fordi den etterligner disse artene, ikke fordi den er i nær slekt med dem.
Den kan vanligvis skilles greit fra Neptis-artene på det blå fargeskjæret i vingens lyse bånd.
Den uvanlig utseende larven er lysgrønn med tallrike, klubbeformede, svarte utvekster som er tett besatt med skarpe pigger.

 Levevis 
Arten lever i ulike slags skog opptil omtrent 1000 meter over havet. Larvene utvikler seg på fikenslekten og slekten Antiaris (familien Moraceae) og slekten Ritchiea i familien Capparaceae. Sommerfuglene flyr med rolige, langsomme vingeslag som vanlig for Limenitidinae.

 Utbredelse 
Arten er utbredt i tropisk Afrika, fra Sierra Leone i vest til Kenya i øst og Angola i sør.

 Systematisk inndeling 
Arten har vist seg vanskelig å plassere inn i en undergruppe under Limenitidinae, og kan kanskje representere en distinkt grein innen denne gruppen.

 Ordenen sommerfugler, Lepidoptera Linnaeus, 1758
 Gruppen Glossata
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Gruppen Apoditrysia
 Gruppen storsommerfugler, Macrolepidoptera
 Gruppen dagsommerfugler, Rhopalocera
 Overfamilien egentlige dagsommerfugler, Papilionoidea
 Familien flikvinger, Nymphalidae Rafinesque, 1815
 Underfamilien Limenitidinae 
 Pseudoneptis bugandensis Stoneham, 1935

 Kilder 
 Butterflies of Africa – Pseudoneptis bugandensis 
 Markku Savela's Lepidoptera and some other life forms: Sjekkliste over artene. Hentet 4.1. 2012.
 (2006) Pseudoneptis på Tree of life 

 Eksterne lenker 


Kategori:Flikvinger
Kategori:Sommerfugler formelt beskrevet i 1935